open-index/open-wikipedia-markdown huggingface dataset:
Harfendi

**Harfendi** adalah saurang Perwira tinggi TNI-AD dari Kecabangan Zeni sujak 29 Maret 2023 sabagai Koordinator Staf Ahli Panglimo TNI. Sabalum jadi perwira tinggi, beliau pernah manjabaik jadi Perwira Staf Ahli Tingkat III KSAD.

Harfendi ko layia pado tanggal 12 Juni 1967 di Bukittinggi, anak katigo dari ampek basaudaro. Inyo anak dari B. Dt. Tan Gajah jo Pudi nan basuku Pili dari Pauh Pandam Gadang Ranggomalai, Tilatang Kamang, Agam.

## Riwayaik Pendidikan
Sasudah manampuah pendidikan dasar, Harfendi ko langsuang lanjuik ka Akademi Militer hinggo luluih dilantiak manjadi perwira muda jo pangkaik Letnan II (1989). Indak sampai disitu sajo,salamo batugaih manjadi perwira TNI  beliau jugo ikuik babagai kursus jo pendidikan kedinasan,mulai dari Kursus Dasar Kecabangan Zeni (1990) sampai kapado S-2 Strategic Studies dakek Madras University, India.

## Riwayaik Karajo
Sabagai perwira TNI, Harfendi iko ko jugo pernah manjabaik di babagai kadudukan jo mandapek panugaihan mulai dari Aceh sampai ka Papua. Contohnyo, katiko masih bapangkaik pawira manangah,nan partamo inyo parnah dipacayo manjabaik Kasi Teritorial Koren 011/Lilawangsa (2004), nan tarakhir inyo manjadi Komandan Kodim 0105/Aceh Barat (2007).

Dari Aceh, Harfendi ko pindah tugaih ka Papua. Dakek Papua inyo pernah manjadi Kapalo Staf Detasemen Zeni Konstruksi (2009-2012) jo manjadi Kazidam kamudian jadi Asisten Logistik Kasdam XVII/Cenderawasih (2012-2013). Dari Papua, inyo ditarik ka Mabes AD sabagai Padan IV/Faskon Slogad (2018),kamudian manjadi Wakil Asisten Logistik Kasad Bidang Renbinminlog (2020). Salanjuiknyo inyo naiak pangkaik jadi pawira tinggi bintang satu (2021-2022). Ahianyo pado tanggal 29 Maret 2023,Harfendi ko naiak pangkaik manjadi Koordinasi Staf Ahli (Korsahli) Panglima TNI Laksamana TNI Yudo Margono.
Firdaus Wadjdi

Riwayaik Hiduik

Drs.H.Firdaus Wadjdi (lahia di Kurai Taji ,Pariaman,Pada 18 Februari 1942 .inyo  adalah saorang pengusaho,politisi dan aktivis yang manjadi tokoh eksponen angkatan 1966 yang aktif dalam gerakan mahasiswa manumbangkan rezim orde lamo pado pertengahan tahun 1960-an.Pernah pulo manjadi anggota DPR-GR dan MPR RI pado  maso orde baru.Firdaus adalah ayah dari tokoh pengusaho **Muhammad Lutfi**i yang pernah manjabat Duta Besar Indonesia untuak Amerika Serikat serta menteri perdagangan RI kabinet indonesia maju pimpinan presiden Joko Widodo.

Ayahnyo adalah pegawai kementerian sosial yang tugasnyo acok bapindah-pindah .karano itu ,dimano dari ketek sampai gadang ,Firdaus pun hiduik bapindah-pindah maikuikan tampek tugas urang tuonyo .Inyo manampuah pandidikan SR di Bukittinggi ,SMP di Ambon,dan SMA di Jakarta.Setelah itu inyo malanjuikan pendidikan ke Fakultas Ekonomi UI dan baru tamat tahun 1972 katiko umuanyo lah 30 tahun.
Haji Miskin

Haji Miskin adolah saurang pelopor gerakan padri yang paliang manonjol di minang kabau patamo abaik ka-19. inyo  berasal dari nagari pandai sikat.(wakatu masuak luhak agam). hari lahia dan tahun maningga indak tau secara pasti. kayak gitu juo kehidupan maso keteknyo dalam ensiklopedia islam( cetakan katujuah ,jilid 3, 2000;238) hanyo disabuiak,inyo pulang dari makah pado tahun 1803, basamo haji abdurrahman haji asal piobang diluhak limo puluah kota dan haji Arif asal sumanik diluhak tanah data. tigo urang inilah yang mamalopori gerakan paderi diminang kabau. 

## Pajalanan Iduik
Pado akhir  abaik ka-18 dan patamo abaik ka-19,saat haji miskin berado di makah, terjadi perubahan politik hebaik yang dipelopori oleh gerakan wahabi yang dikenal sebagai gerakan pamurnian agamo yang sangat karah. Gerakan iko berkeyakinan bahwa  umaik islam katiko itu sudah menyimpang dari ajaran islam yang benar dan alah terjerumus kadalam kemusyrikan. Kubah yang tadapek dikubua - kubuan  mereka  hancurkan karano dianggap bid'ah.Bahkan hiasan-hiasan yang terdapat dimakam nabi saw mereka musnahkan karano juo dipandang mengundang kemusyrikan.

## Rujuakan
Gandasari Win

Prof.Gandasari Abdullah Win,PhD adolah padusi Indonesia partamo nan mandapek gala PhD dari universitas di Amerika serikat.bakeh karajo kementerian lua nagari pado tahun 1945 Inyo marantau ke nagari paman Sam untuak malanjuik an studi e,dan pado akhir e tingga dan mantap di nagari sampai kini.inyo pernah ma'aja di babagai universitas di situ,dan akhir e Inyo pansiun manjadi profesor di Golden west college, Huntington Beach, California.

## Riwayat Hiduik

Layia di jakarta pado tanggal 10 juli 1934,Riri, demikian panggilan nyo,adolah anak ka ampek dari lapan bersaudaro pasangan Baginda Dahlah Abdullah dan Siti Akmar yang barasa dari Pariaman.ayahnyo adolah seurang pajuang kemerdekaan yang lamo tingga di balanda dan pernah jadi ketua kelompok hindia (PH),pengaja Bahaso malayu

Partamo di universitas Leiden.Di zaman Jepang jadi walikota Jakarta,lalu sesudah kemkeerdekaan jadi anggota KNIP lalu jadi Duta gadang RIS yang partamo untuak Irak,Trans-Jordania dan labanon sampai maningga dan di kubuan di Baghdad.

Sesudah tameak SMA, Inyo kuliah di Akademi Dinas di lua nagari,Kemenlu RI,dan tameak tahun 1956.sasudah itu Inyo bakarajo di United Nation Desk, Kementerian lua nagari RI, Jakarta.

## Satahun kamuko Inyo malanjuik an. Studi di bidang ilmu politik di Howard university,washington dan mandapean gelar MA tahun 1958.Gelar Master of Art yang kaduo Inyo mandapek di bidang studi Asia dari Clanremont Granduate school, California.gala PhD(doktor)bidang kementerian juo Inyo dapean di sekola yang lamo,tahun 1968.Gandasari  tacatat sebagai padusi Indonesia partamo yang mencapai gala PhD dari universitas di Amerika Serikat.
Nirwan Kamaruddin

**Nirwan Kamaruddin** adolah saurang tokoh utamo penggerak penggalangan dana Surau Sydney Australia (SSA) sajak taun 2015 nan akhianyo resmi baoperasi pado 27 Januari 2021. SSA manjadi wadah bagi antargenerasi untuak maakraban diri dan merajut kakompakan urang Minang di parantauan, khususnyo nan tingga di Sydney, kota paliang gadang di Benua Kanguru. Nirwan lahia pado tanggal 3 September 1963. Inyo marupoan anak kalapan dari sapuluah basaudara. Keluarganyo barasa dari Sulit Air nan sempat marantau ka Bukittinggi dan Rengat sabalun akhianyo tingga di Pakanbaru.

## Riwayaik Iduik
Pado taun 1970, urangtuonyo mambuka toko bku di Jalan Sudirman. Nirwan bakarajo manjago toko satiok sapulang sakolah. Satamaik SMP, salamo sabulan Nirwan sempat tingga di Yogyakarta untuak persiapan masuak SMA Muhammadiyah. Dek karano indak lulus, Nirwan manyusul akaknyo, Herawati ka Depok.

## Rujuakan
Taylor Swift

**Taylor Alison Swift** (lahia 13 Desember 1989 di West Reading, Pennsylvania) adolah aktor, panyanyi-panulih lagu dari Amerika Sarikaik. Ayahnyo, Scott Kingsley Swift adolah panasihaik di bidang keuangan. Ibunyo, Andrea Gardner Swift adolah ibu rumah tangga. Swift punyo saurang adiak banamo Austin Kingsley Swift. Taylor mulai baminaik ka teater musikal sajak umua 9 taun. Swift kudian pindah ka Nashville, Tenesse, di umua 14 taun untuk mangaja karir musik country.

## Karir
Swift mamulai karir musiknyo jo marilis album patamo yang judulnyo samo jo namonyo, Taylor Swift, pado taun 2006. Album kaduonyo, Fearless (2008) sukses mandapek penghargaan Grammy untuk album paliang rancak di taun 2010. Swift taruih mancubo-cubo bamacam genre musik, tamasuk pop, rock, elektronik, yang bisa dicaliak di album Red (2012) jo 1989 (2014). Swift alah mangaluaan babarapo album sukses  lainnyo, tamasuak Folklore (2020) jo Midnights (2022). Swift dikana juo marilis ulang albumnyo sabagai "Taylors Version" sasudah ado sengketa jo label rekamannyo. Swift bisa disabuik sabagai salah satu panyanyi paliang laku sapanjang maso, yang karyanyo alah tajua labiah dari 200 juta rekaman di saluruah dunia.

## Diskografi
### Album

* *[[Taylor Swift (album)|Taylor Swift]]* (2006)
* *[[Fearless (album)|Fearless]]* (2008)
* *[[Speak Now (album)|Speak Now]]* (2010)
* *[[Red (album)|Red]]* (2012)
* *1989* (2014)
* *[[Reputation (album)|Reputation]]* (2017)
* *Lover* (2019)
* *[[Folklore (album)|Folklore]]* (2020)
* *[[Evermore (album)|Evermore]]* (2020)
* *[[Midnights (album)|Midnights]]* (2022)
* *[[The Tortured Poets Department (album)|The Tortured Poets Department]]* (2024)
* *The Life of a Showgirl* (2025)

### Album nan direkam ulang

* *Fearless (Taylor's Version)* (2021)
* *Red (Taylor's Version)* (2021)
* *Speak Now (Taylor's Version)* (2023)
* *1989 (Taylor's Version)* (2023)

## Filmografi

* *Valentine's Day* (2010)
* *The Lorax* (2012)
* *The Giver* (2014)
* *Cats* (2019)
* *Miss Americana* (2020)
* *Folklore: The Long Pond Studio Sessions* (2020)
* *Amsterdam* (2022)

## Tur konser

* Fearless Tour (2009–2010)
* Speak Now World Tour (2011–2012)
* Red Tour (2013-2014)
* 1989 World Tour (2015-2016)
* Reputation Stadium Tour (2018)
* The Eras Tour (2023)

## Rujuakan


## Pautan lua

* 
* 
*
Wagyu

mangacu pado babarapo ras jawi dari Jopang. Ciek ras di antaronyo punyo kacandarungan genetik barupo pamarmeran (*marbling*) tinggi dan mamproduksi lemak tak jenuh baminyak dalam jumlah gadang.

*
Selangor

**Selangor** (disabuik juo **Selangor Darul Ehsan**) adolah salah satu dari tigo baleh nagara bagian () nan mambantuak nagara Malaysia. Nagari ko talatak di tangah-tangah Semenanjung Malaysia di pantai barat dan malingkuangi Kuala Lumpur jo Putrajaya. Nagara bagian iko juo babatehan jo nagari Perak di utara, nagari Pahang di timur, Negeri Sembilan di selatan dan Selat Melaka di sabalah barat.

Selangor marupokan nagara bagian bapanduduak paliang rami di Malaysia. Selangor juo marupokan nagara bagian paliang kayo di Malaysia, manuruik Produk domestik bruto (PDB) dan dinyatokan sabagai nagara bagian maju pado 27 Agustus 2005.

## Etimologi
Asa namo Selangor alun jaleh, bagopun babarapo sumber manyatokan baso namonyo diambiak dari kato "Selangau", yaitu sajinih langau, dek jumlah langau nan banyak di dakek Sungai Selangor, di bagian barat laut nagara bagian ko. Teori nan lain mangatokan baso namo nagara bagian ko diambiak dari frasa "Selang Ur" nan aratinyo "tanah selat" ("ur" aratinyo "tanah" dalam bahaso Tamil).,

## Sijarah
Pado abaik ka-15, Selangor barado di bawah pamarintahan Kasultanan Malaka. Salapeh kajatuahan Malaka, inyo diparabuikan panjajah Portugih, Johor, Aceh, jo Siam. Salapeh Balando mangalahkan Portugih di Malaka, inyo mambaok masuak tantara bayaran Bugih dari Sulawesi. Iko manyababkan urang Minangkabau nan datang labiah dulu dari Sumatra tapaso manyingkia.

Pado abaik ka-19, kamajuan ekonomi dek adonyo panambangan bijih timah sarato pananaman batang gatah mambuek rami pandatang dari Cino nan tibo. Suasana nan indak manantu iko mambari kasampatan kapado Inggirih untuak mamaso Sultan Selangor manarimo saurang Residen Inggirih di kota Klang pado 1874 yaitu JG Davidson. Taktik iko efektif apobilo Inggirih barasia mangandalian kondisi Selangor inggo kaadaan normal baliak.

## Rujuakan
Kuala Pilah

**Kuala Pilah (كوالا ڨيله)** marupokan sabuah kota ketek sakaligus distrik di Negeri Sembilan, Malaysia . Namo lain adolah "*Pilah*", biasonyo ditutuakan dek panduduak Minangkabau Malaysia . Kuala Pilah babantuak lambah jo banyak ruko punyo padagang Cino di muko jalan-jalan utamo nan dikuliliangi dek rumah bagaya kampuang tradisional Malaysia, dibangun di ateh tiang-tiang nan ditata di antaro sawah-sawah nan laweh. Daerah iko mampunyoi laweh 1.090 kilometer pasagi dan marupokan daerah nan katigo gadang di Negeri Sembilan sasudah Jempol dan Jelebu. Kuala Pilah talatak di tangah-tangah Negeri Sembilan dikalilingi dek daerah Jelebu di utara, daerah Jempol di timur, daerah Rembau dan Tampin di selatan sarato daerah Seremban di barat.

## Rujuakan
Dalindra Aman

Drs. H. **Dalindra Aman** adolah saurang diplomat Indonesia jo puncak karier duo kali jadi duta gadang, sabana di Nairobi, Kenya (1989-1992) di Beirut, Lebanon (1996-1999). Inyo dilahiakan pado 2 Mei 1934 di Nagari Alahan Panjang, Solok. Katiko itu, ayahnyo H.Dalindra masuak sakolah taman kanak-kanak ketiko keluargonya alah pindah ke Kota Padang akhianyo maso kolonial Balando. Di zaman Japang, keluargo Aman ampiang kanai kehidupan yang sulik. Untuanglah ke- tiko itu, anak paling gadang, Noermanli jadi leveransir bahan makanan untuak urang-urang Balando yang ditahan tantara Japang, sehing- go kaluargo saketek tasemprot hasilnyo. Nasibnyo iko saketek taubek katiko ayahnyo ditugaskan ke Solok menjalang akhir penjaja- han Japang. Pado awal kemerdekaan, kaluar- ganyo pindah baliak ka Bukittinggi. Ssudah tu kemerdekaan, Dalindra dibaok dek amak (kakak ibunnyo), Djamaludin, untuak tingga basamonyo di Kota Malang, Jawa Timur. Di situlah inyo manyalasaikan pendidikan SMA pado taun 1953.

## Riwayaik pendidikan
Satalah tamaik SMA, Dalkindra barangkaik KA jakarta dan mendaftar di Akademi Dinas lua nagari ( ADLN ) yang ditagakkan Departemen

Lua nagari taun 1949. Mulainyo bernama Academi Voor Buitenlandse Dienst, salah satunyo pendidikan kadinasan bebas bayiah untuak 

Malitiahnyo para calon diplomat Indonesia jo maso balaja tigo taun. Sabanyak Namo tokoh gadang tacataik sabagai dosen dan guru

di ADLN, seperti Mohammad Hatta, Mr. Achmad Soebardjo (Mantri Lua nagari Indonesia patamo),

## Rujukan
Endang Saifuddin Anshari

**Endang Saifuddin Anshari** (28 Oktober 1938 - 17 Agustus 1996) adolah saurang panulih, mubalig, jo cendikiawan Indonesia. Beliau adolah anak laki laki Mohammad isa Anshary,ulamo jo politikus partai Masyumi asal maninjau,jo Hj.Siti Djulaiha.Endang ioalah anak suluang dari 5 kakak beradiak.ampek adiak nyo iolah Adam Muhidin,Ade fachrudin,Dudung,Syafruddin,jo Eva farida.

## Riwayaik Pendidikan
Endang Mulai sekolah dari SD sampai SMP dakek Bandung.Selain itu beliau Baraja di madrasah punyo Persatuan Islam (1949-1955).diantaro namo gurunyo iolah Mumammad Rusyad Nurdin,pimpinan islam termuko di bandung.Endang Tamaik SMA pado tahun 1958,beliau kuliah di Fakultas Hukum dan Pengetahuan Masyarakat Unpad (1958-1961).

## Riwayaik Organisasi
Mengikuik langkah apak,Endang  aktif di organisasi pergerakan Islam. inyo aktif di Pelajar Islam Indonesia (PII) dari tigkek daerah sampai beliau di percayo manjadi ketua Umum PII Jawa Barat (1960-1962).Sudah itu Endang Mamagang beberapo posisi strategis di kepengurusan PII ddi tingkek Pusat.Iolah Ketua  departemen Pendidikan dan Kebudayaan (1962-1964) dan Ketua Umum majelis dakwah PII (1964-1966).Seiriang jo dimanika politik waktu-peristiwa 30 september 1965(G30S), Endang mampimpin Kesatuan Aksi Pemuda Pelajar Indonesia (KAPPI) jawa Barat.Waktu itu Endang Acok tampil di Podium menyuarokan tritura.Pado waktu yang samo,beliau juo ikuik di Himpunan Mahasiswa Islam (HMI) Sebagai Pengurus Lembaga Dakwah mahasiswa Islam (LDMI).Basamo Nurcholis madjid jo sakib mahmud,inyo merumuskan Nilai Dasar Perjuangan HMI.

## Rujuakan
Port Dickson

**Port Dickson** marupoan sabuah kota pantai. Mukasuiknyo Port Dickson barado di tapi atau pinggia lauik, nan dijadian sabagai palabuahan untuak impor jo ekspor minyak, bijih timah, arang sarato jo kaparaluan lainnyo.

## Lokasi
Port Dickson barado di Negeri Sembilan Darul Khusus. Kota nan paliang dakek dari palabuahan ko iolah Lukut. Di Lukut tadapek Kota Lukut nan manampekan kubu pertahanan warisan Sungai Ujong, nan kini dilestarikan sabagai Museum Lukut.

## Asal namo
* Port Dickson iolah untuak mamparingati namo Sir John Frederick Dickson,saurang pagawai Inggris pado zaman panjajahan Inggris.
* Namo asa Port Dickson iolah Tanjuang atau Tanjung Tin. Iko karano muko bumi pantainyo babantuak tanjuang ketek nan mamungkinkan kapa-kapa balabuah.
* Namo lainnyo iolah Arang (Malaysia) karano ado kilang manghasiakan arang di hadapan pantainyo.

## Pakambangan
* 1901, kilang Shell didirikan . Shell marupoan parusahaan minyak multinasional nan barasal dari Belanda. Kilang iko didaftarkan sabagai Parusahaan Shell Petrol and Trading dapek manghasiakan 700 liter tangki minyak. Kaparluan kilang pangolahan minyak amat penting agar Malaysia indak bagantuang kapado minyak dari Pulau Bukom, Singapura. Minyak mentah diimpor dari Arab Saudi, Kuwait, Irak jo Iran.
* 1902, stasiun kereta api alah dibangun hinggo ka palabuhan Port Dickson. Kalabiahan kereta api iolah dapek mangangkuik barang sacaro banyak, pukal jo murah. Contohnyo kayu balak, bijih timah, minyak bumi, karambia dan lain-lain.
* 1933, Port Dickson alah dipiliah sabagai panampatan kamp Angkatan Tantara Melayu jo Maktab Tantara Persekutuan. Kamp iko dinamoan Kamp Si Rusa.
* 1964 Esso mambukak kilang pangolahannyo sabagai saingan Shell. Rakyat satampek direkrut bakarajo di dalam kilang iko.
* 1965 Stasiun *Janaelektrik* Port Dickson dibangun untuak manyadioan tanago elektrik . *Janakuasa* iko manggunoan minyak sabagai bahan baka. *Janakuasa* iko acok disalahtafsirkan sabagai kilang Shell jo kilang Esso.
* 1 Desember 1979 Majelis Daerah Port Dickson didirikan.

## Pantai [[Taluak Kemang]]
Port Dickson terkenal karano adonyo pantai nan panjang jo rancak dari *Janakuasa* Elektrik Tuanku Jaafar hinggo ka Tanjuang Tuan. Pantai Taluak Kemang nan rancak iolah di Batu 8 jo Batu 7.

Pantainyo landai, barasiah, pasia putiah haluih jo dilengkapi dengan kadai makanan, biliak mandi jo kamar ketek sarato pondok-pondok tampek istirahat.

Dengan adanyo Jalan ekspres Seremban - Port Dickson, warga Kuala Lumpur labiah mudah datang ka pantai Taluak Kemang. Tol RM2.90
 
Tadapek banyak hotel, chalet jo resort nan dibangun di Taluak Kemang jo di Port Dickson. Di antaranyo iolah Ilham Resort, PD Marina, Tanjung Tuan Beach Resort, Guoman, Residensi Hotel, Holtel Costa Rica jo Hotel Sri Malaysia. Sewa hotel dari RM 90.00 sajo.

## Rujuakan
Danau Putrajaya

**Danau Putrajaya** adolah danau nan barado di pusat kota Putrajaya, Malaysia. Danau buatan nan luwehnyo 650 hektare iko dirancang sabagai sistem pandingin alami kota sakaligus fasilitas rekreasi, mamancing, olahraga aia, jo transportasi aia.

Pado tanggal 26 September 2004, F1 Powerboat Championship diadokan di danau iko untuak partamo kalinyo (katigo kalinyo diadoan di Malaysia).

Tahun 2005, Putrajaya manjadi tuan rumah Asian Canoeing Championships.

Mulai 17 sampai 19 Mei 2014, danau iko akan manjadi tampek panyalenggaraan putaran kaduo Red Bull Air Race World Championship.

## Rujuakan

## Pranala luar
Accra

**Accra** adolah ibu kota jo kota tagadang nagara Ghana nan talatak di pantai selatan Taluak Guinea. Badasarkan hasia sensus tahun 2021, panduduaknyo bajumlah 1.782.150 jiwa jo laweh 199,4 km2. Iko marupokan pusek pamarentahan, ekonomi jo budaya nagara.

Wilayah nan manjadi kota ko mulonyo diunyi dek urang Ga nan datang dari padalaman Afrika. Karano pulau tu nampak ketek kayak samuik, urang Ga maagiahnyo namo *Nkran* (samuik). Kamudian wilayah ko diparabuikan dek babarapo banso panjajah kayak Balando jo Inggirih. Pado maso panjajahan Inggirih, kota tu manjadi ibu kota koloni Pantai Ameh. Pado tahun 1898, dewan kotanyo dibantuak dan pado tahun 1930-an alah bakambang manjadi kota nan sistematis. Kota ko manjadi ibu kota Ghana sajak nagara tu mardeka pado tahun 1957.

## Rujuakan
Abu Sufyan bin Harb

**Sakhr bin Harb bin Umayyah** (; ), nan umumnyo dikenal jo **Abu Sufyan** adolah surang lawan takamuko nan manjadi sahabat sarato ayah mintuo nabi Islam, Muhammad. Inyo adolah ayah dari khalifah patamo Kakhalifahan Umayyah, Mu’awiyah I, nan mamarintah dari tahun 661 hinggo 684 M.

Abu Sufyan adolah surang pamimpin jo saudagar dari suku Quraisy di Makah. Inyo lahia sakitar tahun 560 M. Pado maso awal karajonyo, inyo acok mamimpin karavan padagangan ka Suriah sarato mampunyoi tanah disakitar Damaskus. Inyo tamasuak tokoh-tokoh Quraisy nan manantang Muhammad sarato ajarannyo Islam. Inyo pulo nan mamimpin pasukan Quraisy dalam Paparangan Uhud jo Khandaq pado tahun 625 jo 627 M. Namun, katiko Muhammad mambukak Makah pado tahun 630, inyo tamasuak urang patamo nan manyarah jo manarimo Islam. Abu Sufyan kamudian mamainan paran pantiang dalam mandukuang Islam hinggo anaknyo manjadi khalifah patamo Kakhalifahan Umayyah nan badiri sasudah Kakhalifahan Khulafaur Rasyidin baakhia. Abu Sufyan maningga pado tahun 653 M dalam umua 88 tahun, jo dikubuan di pandam pakuburan Baqi'.

## Rujuakan

## Bibliografi
*
*
*
*
*
Pandam pakuburan Baqi'

**Pandam pakuburan Baqi**' atau **Jannat al-Baqī** adolah pandam pakuburan Islam tatuo jo patamo di Madinah nan talatak di Hijaz, wilayah Arab Saudi kini ko. Pakuburan ko dikenal juo sabagai **Baqi al-Gharqad**.

Baqi’ dikatoan didirian dek Muhammad jo baguno sabagai tampek pakuburan banyak karik karabaik jo sahabatnyo, manjadiannyo salah ciek dari duo pakuburan paliang suci dalam tradisi Islam. Monumen sarato musajik nan didirian di atau dakek pakuburan dihancuan pado tahun 1806 ateh parintah Kaamiran Diriyah sarato pado tahun 1926 di bawah Kasultanan Najd karano indak sasuai syariat manuruik pamarentahan satampek, walaupun ditantang dek sabagian nagara Islam.

## Rujuakan
Museum Gubernur

**Museum Gubernur** () adolah museum nan barado di ateh Bukit Santo Paulus di Kota Melaka, Melaka, Malaysia, yang mamamerkan babagai barang-barang pribadi gubernur Melaka samanjak kamardekaan Malaya. Bangunan museum iko dulunyo digunoan sabagai kadiaman resmi jo kantor Gubernur Melaka Balanda. Tampek iko kamudian digunon sabagai kadiaman resmi Yang di-Pertua Negeri Melaka hingga September 1996, sebelum diubah menjadi museum, yang resmi dibuka untuk umum pada tahun 2002.

## Rujuakan
St. George's

**St. George's** adolah ibu kota nagara Grenada nan talatak di pasisia barat daya pulau, di samananjuang ketek jo taluak nan dangka sarato palabuahan dalam nan takuruang daratan. Pado tahun 2012, panduduaknyo bajumlah 33.734 jiwa. Iko marupokan pusek pamarentahan, budaya sarato ekonomi nagara. Ekspor utamonyo iolah uncek coklat, buah palo, jo bumbu.

Wilayah kota ko disobokan dek Cristopher Columbus katigo malakuan palayaran na katigonyo pado tahun 1498 sacaro indak sangajo. Columbus maagiahnyo namo *Conception*, sarato suku nan maunyinyo iolah urang Kallinagos nan dek urang Eropa maagiahnyo namo *Caribs*, namo nan marandahan jo arati urang kanibal. Urang Eropa patamo nan manjajakan kaki di pulau tu iolah Parancih nan mandirian pamukiman palabuahan pado tahun 1649. Lokasinyo digeser ka posisi kota kini ko pado tahun 1706 jo diagiah namo *Port Royal*. Katiko pulau tu disarahan ka Inggirih malalui Pajanjian Paris pado tahun 1763, pamarintah baru manamoinyo *Kota Saint George*, diambiak dari namo santo palinduang Inggirih. Kamudian pado tahun 1983, wilayah tu diinvasi dek Amerika Sarikaik.

## Rujuakan
Kota Guatemala

**Kota Guatemala** adolah ibu kota jo kota tagadang nagara Guatemala nan talatak di bagian tangah-selatan nagara tu, di lambah pagunuangan Valle de la Ermita. Pado tahun 2021, panduduaknyo bajumlah 3.014.000 jiwa. Iko marupokan pusek pamarentahan, budaya, agama, jo ekonomi sarato pusek budaya untuak wilayah Amerika Tangah jo sakitarnyo.

Kota Guatemala dulunyo marupokan kota asli suku Maya Kaminaljuyu nan didirian sakitar 3.500 tahun nan lampau. Paradaban suku tu kamudian runtuah sakitar tahun 300 M dek sabab nan indak dikatahui. Kamudian panjajah Spanyol datang jo mandirian kota tu pado tahun 1775, di bawah parintah Rajo Charles III dari Spanyol. Kota tu diagiah namo *Nueva Guatemala* (Guatemala Baru). Pado tahun 1821, Guatemala marabuik kamerdekaan dari Spanyol nan kamudian sabanta manjadi bagian dari Kakaisaran Meksiko jo kamudian manjadi bagian federasi Pasatuan Provinsi Amerika Tangah. Kota tu manjadi ibu kota nagara pado tahun 1847 katiko nagara tu mandeklarasian kamerdekaan.

## Rujuakan

## Bibliografi
*
Khaled Mashal

**Khaled Mashal** (, ) adolah surang politikuih Palestina nan manjabat sabagai katua Biro Politik Hamas dari 16 Oktober 2024 manggantian Yahya Sinwar nan dibunuah dek Israel. Inyo alah pernah mamimpin organisasi tu sabalumnyo dari tahun 1996 hinggo 2017. Mashal dianggap sabagai salah ciek pamimpin Hamas nan paliang manonjol sajak kamataian Ahmed Yassin, basamo Ismail Haniyah jo Yahya Sinwar.

Sasudah mandirian Hamas pasca Intifadah Patamo malawan Israel pado tahun 1987, Mashal manjadi pamimpin organisasi cabang di Kuwait. Pado tahun 1992, inyo manjadi anggota pandiri politbiro Hamas jo katuanyo. Nyo manjadi pamimpin Hamas nan diakui dek Israel sasudah tabunuahnyo Syekh Ahmed Yassin jo panggantinyo Abdel Aziz al-Rantisi pado tahun 2004. Di bawah kapamimpinannyo, Hamas sacaro mangajuikan mandapek mayoritas kursi dalam pamiliahan legislatif Palestina pado tahun 2006. Mashal maunduan diri pado akhia maso jabatan tahun 2017.

## Rujuakan

## Bacoan tambahan
#### Buku

* 
* 
*
* 
* 
* 
*
* 

#### Kaba

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

#### Wawancara

* 
* 
* 
* 
* 
* 
* 
* 
* 
* 
* 

#### Lainnyo

* 
* 
* 
* 
* 
* 
* 
* 
* 
* 
* 
* 
* 
*
Banjul

**Banjul** adolah ibu kota nagara Gambia nan talatak di Pulau St Mary di Sungai Gambia. Pado tahun 2024, panduduaknyo bajumlah 495.000 jiwa, manjadiannyo wilayah metropolitan tapadek di nagara tu. Karano barado di sabuah pulau, kota ko indak mampunyoi ruang nan laweh sahinggo pakambangan urbanisasi tajadi di Serekunda sarato Brikama. Kota ko marupokan pusek pamarentahan nagara.

Wilayah nan manjadi kota ko alah diunyi sajak 10 abaik nan lampau dek panduduak atnis Afrika dari padalaman. Kota Banjul baru didirian pado tahun 1816 dek Alexander Grant, surang kapten Inggirih nan manakan padagangan budak di Afrika. Kota tu awalnyo diagiah namo Bathurst dek Henry Bathurst, Sekretaris Nagara Koloni Inggirih. Baru pado tahun 1973, katiko Gambia mardeka, namo kota tu barubah manjadi namonyo kini.

## Rujuakan
Lurah Pasandiang, Jorong Piladang, Koto Tangah Batu Hampa

**Lurah Pasandiang** adolah Dusun yang talatak di Jorong Piladang, Nagari Koto Tangah Batu Hampa, kecamatan Akabiluru, kabupaten Lima Puluh kota, Sumatra Barat. 

Dusun ko marupoan salah satu dari tigo dusun inti di wilayah "Tigo di Alua" Jorong Piladang, iyolah Guguak Malintang di sabalah utaro, jo Guguak Nunang di sabalah timua no.

Dusun nan ado di bawah Jorong indak tamasuak dalam administrasi daerah di Indonesia khususnyo Sumatera Barat, hanyo sajo nan disabuik dusun di Minangkabau hanyo pamukiman nan labiah ketek jo agak tapisah dalam administrasi (adaik) Jorong saman Lurah Pasandiang nan ko contoah no, tapi ado juo jorong nan indak punyo pambagian dusun dek pamukiman no nan dakek jo indak tapisah.

= Panunjuak =
Tapi Barat

**Tapi Barat** () adolah nan tagadang dari duo wilayah Palestina (nan lainnyo Jalur Gaza) nan diklaim dek Nagara Palestina. Sabuah wilayah nan takuruang daratan di dakek pantai Lauik Mediterania di wilayah Syam di Asia Barat, babatehan jo Yordania sarato Lauik Mati di timur dan jo Israel (malalui Jalur Hijau) di selatan, barat, dan utara. Sajak tahun 1967, wilayah tu alah diduduaki dek Israel jo pado tahun 2024, pandapek penasihat Mahkamah Internasional manatapan bahwasannyo panduduakan tu ilegal manuruik hukum internasional.

Wilayah ko patamo kali ado sasudah Parang Arab-Israel tahun 1948 sabagai wilayah nan diduduaki jo kamudian dianeksasi dek Yordania. Nagara Yordania mamguasoi wilayah tu hinggo Parang Anam Hari tahun 1967, katiko wilayah tu diduduaki dek Israel. Yordania kamudian malapehan klaimnyo ateh wilayah tu pado tahun 1988. Sajak tahun 1967, Israel alah mangelola Tapi Barat sabagai Wilayah Yudea jo Samaria, sarato mampalaweh klaimnyo ka Yerusalem Timur pado tahun 1980. Pajanjian Oslo pado patangahan tahun 1990-an mambagi Tapi Barat manjadi tigo wilayah nan dikuasoi Palestina malalui Otoritas Nasional Palestina (PNA) yaitu Area A (PNA), Area B (PNA jo Israel), sarato Area C (Israel, nan mancakuik 60% Tapi Barat). PNA manjalanan pamarentahan sipil sacaro panuah atau sabagian di 165 wilayah nan dikuasoi Palestina di tigo wilayah tu.

Tapi Barat tetap manjadi pusek konflik Israel-Palestina. Urang-urang Palestina maanggapnyo sabagai jantuan nagara nan diimpian, basamo jo Jalur Gaza. Panduduak Israel sayok suok jo religius mancaliaknyo sabagai tanah aia urang-urang tuonyo, nan tadapek banyak situih alkitabiah. Ado dasakan dek sabagian panduduak Israel untuak mancaplok sabagian atau kasadoan tanah tu. Salain itu, iko adolah rumah bagi banyak pamukim Israel. Area C baisi 230 pamukiman Israel di mano hukum Israel dijalanan jo badasarkan Pajanjian Oslo saharusnyo sabagian gadang disarahan ka PNA pado tahun 1997, namun iko indak tajadi. Komunitas internasional maanggap pamukiman iko indak sah sacaro hukum internasional.

## Catatan

## Rujuakan
Conakry

**Conakry** adolah ibu kota jo kota tagadang nagara Guinea. Barupo kota palabuahan, baguno sabagai pusek ekonomi, kauangan, jo budaya nagara. Pado hasia sensus tahun 2014, panduduaknyo bajumlah 1.660.973 jiwa.

Conakry awalnyo hanyo Pulau Tombo ketek jo kamudian bakambang ka Samananjuang Kaloum nan badakekan, bantangan tanah sapanjang 36 kilometer jo leba 0,2 hinggo 6 kilometer. Kota tu pado dasarnyo didirian sasudah Inggirih manyarahan pulau tu pado Parancih pado tahun 1887. Kamudian kota tu manjadi ibu kota Guinea Parancih pado tahun 1904 jo bakambang sabagai palabuahan ekspor, tautamo sasudah jalur kareta api dibuek. Kota tu manjadi ibu kota Guinea sajak nagara tu mardeka pado tahun 1958. Karano lawehnyo nan ketek jo taisolasi dari daratan alah manyababan baban infrastruktur bagi pamarentah.

## Rujuakan

## Bacoan tambahan
* Dave, Nomi (2019) *The Revolution's Echoes: Music, Politics & Pleasure in Guinea.* Chicago: The University of Chicago Press.
* Thomas O'Toole, Janice E. Baker. (2005) *Historical Dictionary of Guinea*. Scarecrow Press. 
* Philipps, Joschka (2013) *Ambivalent Rage: Youth Gangs and Urban Protest in Conakry, Guinea.* Harmattan Guinée.
* Cohen, Adrienne ( 2019) "Performing Excess: Urban Ceremony and the Semiotics of Precarity in Guinea-Conakry." *Africa: The Journal of the International African Institute*. 89 (4): 718–738.
* Odile Goerg. "Chieftainships between Past and Present: From City to Suburb and Back in Colonial Conakry, 1890s–1950s". *Africa Today*, Summer 2006, Vol. 52, No. 4, Pages 2–27
* Conakry the Capital: history of the city at site of expat artist.
* Kids in Guinea Study Under Airport Lamps, RUKMINI CALLIMACHI The Associated Press, Thursday, 19 July 2007.
* Archdiocese of Conakry: history and structure (at catholic-hierarchy.org)
* Guinea's Telecommunication Infrastructure, United Nations Economic Commission for Africa (UNECA), 1999 figures.
Bissau

**Bissau** adolah ibu kota jo kota tagadang nagara Guinea-Bissau nan talatak di muaro Sungai Geba, di lapeh Lautan Pasifik. Pado tahun 2015, panduduaknyo bajumlah 492.004 jiwa. Iko adolah palabuahan utamo, pusek pamarentahan sarato militer. Namo kota ko mungkin baasa dari namo suku N'nssassun dalam bantuak jamaknyo *Bôssassun*. Intchassu (Bôssassu) sandiri marupokan namo kamanakan Rajo Mecau, panguaso patamo pulau Bissau.

Sijarah awal pulau tu diparentah dek suku Papel hinggo awal abaik ka-20. Karajaan tu mampunyoi tradisi untuak mahukum rajonyo sabalum naiak tahta jo tujuan agar sang rajo tau apo nan ka dirasoannyo katiko mambuek kasalahan. Pado abaik ka-16, urang Portugis datang untuak badagang. Bahkan Bissau mambantu Portugis pado tahun 1680 dalam konflik jo Papel Cacheu. Kota tu didirian pado tahun 1687 sabagai pos dagang Portugis nan bakambang hinggo mampunyoi benteang, gareja, jo rumah sakik di tahun 1969. Kota tu manjadi pusek padagangan utamo di Sungai Geba. Kota tu manjadi ibu kota nagara sajak kamerdekaan dideklarasian pado tahun 1973.

## Rujuakan

## Bibliografi
*
*
Katialo, X Koto Diatas, Solok

**Katialo** adolah sabuah nagari di Kecamatan X Koto Diateh, Kabupaten Solok, Sumatera Barat. Katialo adolah nagari yang laweh wilayahnyo paliang ketek di Kecamatan X Koto Diateh (6,00km2) atau salaweh 2,33% dari laweh kecamatan. Pado taun 2022, panduduak di nagari ko ado sabanyak 1.001 jiwa, nan tadiri dari 514 urang laki-laki jo 487 urang padusi. 

## Jorong
Tadapek 3 jorong nan ado di nagari ko:

# Aia Janiah
# Batu Gadang
# Lembang Balai

## Rujuakan
Labuah Panjang, X Koto Diatas, Solok

**Labuah Panjang** adolah sabuah nagari nan talatak di Kecamatan X Koto Diateh, Kabupaten Solok, Sumatera Barat. Nagari ko punyo wilayah salaweh 7,5 km2. Di taun 2022, panduduak di nagari ko ado 669 jiwa, nan tadiri dari 332 urang padusi jo 337 urang laki-laki. Kepadatan panduduaknyo mancapai 89,2 jiwa per km2.

## Bateh Wilayah

## Jorong
Ado 3 jorong nan talatak di nagari ko:

# Batu Tungga
# Guguak Tabaru
# Pandan Tinggi

## Rujuakan
Georgetown, Guyana

**Georgetown** adolah ibu kota jo kota tagadang nagara Guyana nan talatak di Demerara-Mahaica, di pantai Lautan Atlantik. Kota ko dijuluaki sabagai “Kota Taman Karibia”. Iko marupokan pusek pamarentahan jo layanan kauangan nagara. Pado tahun 2012, panduduaknyo bajumlah 118.363 jiwa.

Kakayoan alam di wilayah nan manjadi kota ko manarik perhatian banso panjajah takah Spanyol, Balando, Parancih, jo Inggirih. Urang Spanyol adolah urang Eropa patamo nan datang ka nagara tu, tapi urang Inggirih di bawah Sir Walter Raleigh nan patamo maeksplorasinyo pado tahun 1595. Kota ko didirian dek Inggirih pado tahun 1781 nan diagiah namo *Georgetown* untuak mahormati George III dari Baritania Rayo. Kota tu sabagian gadang dibangun dek Parancih pado tahun 1784. Pado maso panduduakan Balando, kota ko dikenal sabagai *Stabroek* nan manjadi pusek pamarentahan koloni gabuangan Essequibo jo Demerara pado tahun 1784. Katiko Inggirih baliak maambiak kandali, namonyo diubah ka namo nan lamo. Kota tu manjadi ibu kota nagara katiko Guyana mardeka pado tahun 1970.

## Rujuakan
Port-au-Prince

**Port-au-Prince** adolah ibu kota jo kota tapadek nagara Haiti. Pado tahun 2022, panduduaknyo dipakiroan bajumlah 1.200.000 jiwa jo wilayah metropolitan dipakiroan bapanduduak 2.618.894 jiwa. Kota ko dikenal banyak kriminalnyo, utamonyo kakarehan geang, jo pancilokan, pambantaian, sarato pamerkosaan umum tajadi nan acok kali malibaikan patugaih polisi jo politikuih.

Sabalum panjajahan urang Eropa, wilayah nan manjadi ibu kota ko alah diunyi dek urang Taino nan tibo sakitar tahun 2600 SM. Diyakini, urang tu baasa dari wilayah nan kini manjadi Venezuela timur. Christopher Columbus datang pado tahun 1492 jo manamuan panduduaknyo bajumlah sakitar 400.000 jiwa, tapi musnah dalam 30 tahun sajak kadatangan urang Spanyol. Pado tahun 1749, urang Parancih mandirian kota tu, tapi hancua pado tahun 1791 akibaik paparangan antaro kaum revolusioner kulik hitam jo panjajah. Pado tahun 1794, Inggirih marabuiknyo dalam Paparangan Port-Républicain. Kota tu manjadi ibu kota Haiti pado tahun 1804, katiko nagara tu mardeka.

## Rujuakan
Tegucigalpa

**Tegucigalpa** adolah ibu kota jo kota tagadang nagara Honduras nan talatak di daerah pabukitan nan dikaliliangi pagunuangan, pado katinggian 975 meter di ateh pamukaan lauik. Kota ko manjadi pusek politik sarato pamarentahan nagara. Pado tahun 2023, panduduaknyo dipakiroan bajumlah 1.326.460 jiwa.

Sabalum didirian, wilayah nan manjadi kota tu alah diunyi dek urang Lenca jo Tolupan. Kota tu didirian dek pamukim Spanyol pado 29 September 1578 jo diagiah namo *Real de Minas de San Miguel de Tegucigalpa*. Pado 30 Oktober 1880, di bawah Presiden Marco Aurelio Soto, kota tu dijadian ibu kota Honduras nan sabalumnyo di Comayagua. Pado Konstitusi tahun 1936 manatapan duo kota nan nadakekan tu manjadi Distrik Pusat nan bafungsi sabagai ibu kota nagara.

## Rujuakan
Budapest

**Budapest** adolah ibu kota jo kota tapadek di Hungaria nan talatak di tangah Cekungan Pannonia sarato jalur kuno nan mahubuangan pabukitan Transdanubia jo Daratan Gadang. Iko marupokan kota tagadang kasambilan di Uni Eropa badasarkan jumlah panduduak. Panduduaknyo bajumlah 1.685.342 jiwa manuruik hasia sensus tahun 2022, nan macakuik 33% panduduak nagara.

Sijarah Budapest dimulai katiko pamukiman Kelt awal barubah manjadi kota Romawi Aquincum, ibu kota Pannonia Bawah. Banso Hungaria tibo di wilayah tu pado akhia abaik ka-9, namun wilayah tu dijarah dek Banso Mongol pado tahun 1241–1242. Kota nan banamo Buda dibangun baliak, bakambang manjadi salah ciek pusek kabudayaan Humanisme Renaisans pado abaik ka-15. Kamudian wilayah tu barado di bawah kuaso Utsmaniyah salamo hampia 150 tahun. Pado 17 November 1873, wilayah Buda, Óbuda jo Pest digabuang manjadi Budapest, nan manjadi ibu kota nagara.

## Rujuakan
Bukik Kanduang, X Koto Diatas, Solok

**Bukik Kanduang** adolah sabuah nagari nan talatak di Kecamatan X Koto Diateh, Kabupaten Solok, Sumatera Barat. Nagari ko punyo wilayah salaweh 28 km2. Di taun 2022, panduduak di nagari ko ado 1.088 jiwa, nan tadiri dari 928 urang padusi jo 960 urang laki-laki. Kepadatan panduduaknyo mancapai 67,43 jiwa per km2.

## Parekonomian
Parekonomian di nagari ko baragam, mulai dari batani, bakabun, inggo bataranak. Salaian tu ado juo kerajinan **niru**, yang tabuek dari batuang yang diirih inggo mambantuak pita-pita nan siap dianyam. Asia karajinan ko bisa wak caliak, tautamo di Jorong Sopan Balai. Ado juo **kipeh padi** nan tabuek dari kayu jo tariplek nan baguno sabagai pamisah padi nan alah dipanen dari daun-daunnyo. Karajinan ko sangaik eksis inggo kini di Nagari Bukik Kanduang. Untuak pamasarannyo ado di Kabupaten Solok, Tanah Data, inggo lua Sumatra Barat. 

Di nagari ko ado sabuah pasa nan banamo Pasa Bukik Kanduang, nan bukak tiok hari kamih.

## Bateh Wilayah
Nagari Bukik Kanduang talatak di bagian utara Kecamatan X Koto Diateh, babateh langsuang jo Kabupaten Tanah Data.

## Jorong
Ado 5 jorong nan talatak di nagari ko:

# Data
# Mudiak
# Panjalangan
# Sawah Kasiak
# Sopan Balai

## Rujuakan
Paninjauan, X Koto Diatas, Solok

**Paninjauan** adolah sabuah nagari nan talatak di Kecamatan X Koto Diateh, Kabupaten Solok, Sumatera Barat. Nagari ko punyo wilayah salaweh 37 km2. Di taun 2022, panduduak di nagari ko ado 2.009 jiwa, nan tadiri dari 952 urang laki-laki jo 1.057 urang padusi. Kepadatan panduduaknyo mancapai 54,30 jiwa per km2.

## Jorong
Ado 8 jorong nan talatak di nagari ko:

# Aia Batumbuak
# Batu Laweh
# Balansia
# Gantiang Tabek
# Gurun
# Kayu Aro
# Kubu
# Pasa

## Rujuakan
Pasilihan, X Koto Diatas, Solok

**Pasilihan** adolah sabuah nagari nan talatak di Kecamatan X Koto Diateh, Kabupaten Solok, Sumatera Barat. Nagari nan punyo wilayah salaweh 28 km2 ko babateh jo Nagari Sulik Aia di selatan, Nagari Bukik Kanduang di barat, Kabupaten Tanah Data di utara, jo Kota Sawahlunto di timur. Di taun 2022, panduduak di nagari ko ado 637 jiwa, nan tadiri dari 320 urang padusi jo 317 urang laki-laki. Kepadatan panduduaknyo mancapai 22,75 jiwa per km2.

## Jorong
Ado 4 jorong nan talatak di Nagari Pasilihan:

# Koto Gadang
# Padang Data
# Payo Anyia
# Sawah Lua

## Rujuakan
Daftar pambangkik listrik di Indonesia

Halaman iko barisi daftar pambangkik listrik di Indonesia.

## Indak dapek diperbaharui

### Nuklir
Sampai kini alun ado pambangkik listrik tanago nuklir nan dipakai di Indonesia. Namun, ado 3 reaktor panalitian jo 3 lokasi nan direncanakan nan  alah diuji kalayakannyo.

Barikuik ko adolah 3 lokasi reaktor panalitian jo 3 lokasi nan direncanakan:

### Bahan Bakar Termal/Fosil
Energi Termal adolah sumber energi nan paliang banyak digunoan di Indonesia. Pembangkit listrik energi ko dibagi jinihnyo badasarkan bahan bakar nan digunoan, sarupo batu baro (PLTU), gas, solar.

#### Batu baro
Pembangkit listrik babahan dasar batu baro disingkek sabagai PLTU atau Pembangkit Listrik Tenaga Uap di Indonesia.

#### Gas
Pembangkit listrik babahan gas disingkek sabagai PLTG atau PLTGU di Indonesia.

#### Solar
Pambangkik listrik mangunokan Solar disingkek sabagai PLTD atau Pambangkik Listrik Tenaga Diesel di Indonesia. Biasonyo dipakai dalam skala ketek untuak mamanuahi kabutuhan listrik kampuang jo kota ketek.

## Dapek diperbaharui
Pambangkik listrik terbarukan adolah pambangkik listrik nan dapek diperbarui. Potensi iko antaro lain barasa dari panas bumi, matoari, aia, angin, sarok, ombak pantai jo pasang suruik aia lauik.

### Panas Bumi
Pambangkit listrik tanago panas bumi disingkek sabagai PLTP di Indonesia.

## Matoari
Pambangkik listrik manggunakan matoari ko biaso disabuik Pembangkit listrik tenaga surya disingkek sabagai PLTS di Indonesia.

### Aia
Pambangkik listrik tanago aia disingkek sabagai PLTA di Indonesia. Marupoan produsen listrik terbarukan tagadang di Indonesia sasudah bahan bakar fosil.

### Angin
Pambangkik listrik tanago angin disingkek sabagai PLTB di Indonesia. Tabagi manjadi duo jinih, yaitu di daratan jo di lauik .

## Rujuakan
Uni Eropa

**Uni Eropa** (UE) adolah pasatuan politik jo ekonomi supranasional nan tadiri dari 27 nagara anggota nan sabagian gadang barado di Eropa. Pasatuan ko mampunyoi laweh total 4.233.255 km2 jo pakiroan jumlah panduduak labiah dari 449 juta jiwa. UE acok digambaran sabagai entitas politik *sui generis* nan manggabuangan karakteristik federasi jo konfederasi.

Jo jumlah panduduak sagadang 5,8% daru jumlah panduduak dunia pado tahun 2020, nagara-nagara anggota UE mahasiakan produk domestik bruto (PDB) nominal sakitar US$16,6 triliun pado tahun 2022, nan marupokan sakitar saparanam dari PDB nominal global. Salain tu, kasadoan nagara UE kacuali Bulgaria mampunyoi Indeks Pambangunan Manusia nan sangaik tinggi manuruik Program Pambangunan PBB. Kabijakan UE batujuan untuak mamastian pagarakan bebas urang, barang, jaso jo modal di pasar internal; mambalakuan undang-undang di bidang paradilan jo urusan dalam nagari; jo mampatahanan kabijakan umum managanai padagangan, patanian, parikanan jo pambangunan regional.

Pangendalian paspor alah dihapuihan untuak pajalanan di Wilayah Schengen. Zona euro adolah kalompok nan tadiri dari 20 nagara anggota UE nan alah sapanuahnyo manarapan kasatuan ekonomi jo moneter sarato manggunoan mato pitih euro. Malalui kabijakan lua nagari jo kaamanan basamo, sarikaik pakarajo alah mangambangan paran dalam hubuangan eksternal jo patahanan. Inyo mampatahanan misi diplomatik permanen di kasadoan dunia jo pawakian di PBB, Organisasi Padagangan Dunia, sarato G20. Karano pangaruahnyo, Uni Eropa digambaran dek babarapo pakar sabagai nagara adidaya nan sadang bakambang.

## Anggota
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## Rujuakan
G20

**G20** atau **Kalompok 20** adolah forum antar pamarentah nan tadiri dari 19 nagara badaulaik, Uni Eropa jo Uni Afrika. Iko bakarajo untuak maatasi isu-isu utamo nan bakaitan jo ekonomi global, takah stabilitas kauangan internasional, mitigasi perubahan iklim jo pambangunan bakalanjuikan.

Nagara-nagara badaulaik di G20 salain UE jo UA manyumbangan sakitar 85% produk dunia bruto, 75% padagangan internasional, 56% panduduak dunia, sarato 60% laweh daratan dunia. Tamasuak UE jo UA, G20 mancakuik 78,9% panduduak dunia jo 83,9% polusi global.

Organisasi ko didirian pado tahun 1999 sabagai respons tahadok babarapo krisis ekonomi dunia. Sajak 2008, iko alah mangadoan patamuan saindaknyo sakali satahun, jo patamuan puncak nan malibaikan kapalo nagara anggota, manteri kauangan, atau manteri lua nagari, jo pajabaik tinggi lainnyo; UE diwakian dek Komisi Eropa jo Bank Sentral Eropa. Nagara-nagara lain, organisasi internasional, jo organisasi non-pamarentah diundang untuak mahadiri patamuan puncak tu, babarapo diantaronyo basifat permanen. Pado tahun 2023, Uni Afrika bagabuang sabagai anggota ka-21.

## Anggota
*
*
* 
*
*
*
*
*
*
*
*
*
*
*
*
*
*
*
*
*
* Uni Afrika

## Rujuakan
Reykjavík

**Reykjavík** adolah ibu kota jo kota tagadang nagara Islandia nan talatak di barat daya nagara tu, di pantai selatan taluak Faxaflói. Pado tahun 2023, panduduaknyo bajumlah sakitar 247.590 jiwa. Kota ko marupokan pusek pamarentahan, ekonomi jo budaya nagara sarato marupokan salah ciek kota tabarasiah, tahijau, jo taaman di dunia.

Manuruik lagenda, pamukiman parmanen Nordik patamo di Islandia didirian di Reykjavík dek Ingólfr Arnarson sakitar tahun 870 M, takah nan dijalehan dalam Kitab Pamukiman. Wilayah nan manjadi ibu kota moderennyo dulu barupo lahan patanian hinggo abaik ka-18. Pado tahun 1752, Rajo Frederik V dari Denmark manyumbangan tanah punyo Reykjavík kapado parusahaan Innréttingar nan kamudian pado tahun 1750-an dibangun babarapo rumah untuak manampuang industri wol. Kamudian parusahaan tu bakambang jo usaho parikanan, tambang balerang, patanian, jo pambuek kapa. Kamudian kota tu manjadi ibu kota nagara sasudah diagiah kadaulatan dek Denmark.

## Rujuakan
Panthera

**Panthera** adolah ciek dari genus dari famili Felidae, nan diagiah namo jo digambarkan dek Lorenz Oken pado taun 1816, nan malatakkan sadoalah kuciang bintiak dalam kalompok iko. Reginald Innes Pocock marevisi klasifikasi genus ko pado taun 1916 untuak mamasuakan harimau (*P. tigris*), singo (*P. leo*), jaguar (*P. onca*), jo macan tutul (*P. pardus*) badasarkan ciri-ciri kranium umum. Hasia analisis genetik manunjuakan baso macan tutul salju (awalnyo *Uncia uncia*) juo tamasuak dalam genus *Panthera* (*P. uncia*), sabuah klasifikasi nan ditarimo dek panilai Daftar Merah IUCN pado taun 2008.

Harimau, singo, macan tutua jo jaguar adolah ampek spesies kuciang jo struktur anatomi nan dapek mambueknyo mangaum. Macan tutul salju adolah satu-satunyo anggota nan indak mangaum dari genus ko. Alasan utamo adolah karano awalnyo dianggap osifikasi tulang hyoid nan alun langkok. Namun, panalitian baru manunjuakan kamampuannyo untuak mangaum disababkan dek ciri morfologis lain, khususnyo laring.

## Etimologi
Kato *Panther* barasa dari bahaso Latin klasik *panthēra*, dari bahaso Yunani Kuno *pánthēr* (πάνθηρ). Sacaro fonetik iko sarupo jo kato Sanskerta पाण्डर *pând-ara* nan bararti 'kuniang pucek, kaputihan, putiah'.

## Spesies
Spesies jo subspesies nan alah punah ditandoi jo simbol †.

**Genus** *Panthera*
* *Panthera gombaszoegensis* †
* *[[Panthera leo]]* (Singa)
** *Panthera leo atrox* † (Singa Amerika)
** *Panthera leo azandica*
** *Panthera leo bleyenberghi*
** *Panthera leo europaea* †
** *Panthera leo fossilis* †
** *Panthera leo hollisteri*
** *Panthera leo krugeri*
** *Panthera leo leo* †
** *Panthera leo melanochaita* †
** *Panthera leo massaicus*
** *Panthera leo nubica*
** *Panthera leo persica*
** *Panthera leo roosevelti*
** *Panthera leo sinhaleyus* †
** *Panthera leo somaliensis*
** *Panthera leo spelaea* †
** *Panthera leo senegalensis*
** *Panthera leo vereshchagini* †
** *Panthera leo verneyi*
* *[[Panthera onca]]* (Jaguar)
* *Panthera palaeosinensis* †
* *Panthera pardoides* †
* *[[Macan tutua|Panthera pardus]]* (Macan Tutul)
** *Panthera pardus adersi* †
** *Panthera pardus delacouri*
** *Panthera pardus fusca*
** *Panthera pardus jarvesi*
** *Panthera pardus japonensis*
** *Panthera pardus jarvisi*
** *Panthera pardus kotiya*
** *Panthera pardus melas* (Macan Kumbang)
** *Panthera pardus nimr*
** *Panthera pardus nimr*
** *Panthera pardus orientalis*
** *Panthera pardus panthera*
** *Panthera pardus pardus*
** *Panthera pardus saxicolor* (Macan tutul Persia)
** *Panthera pardus tulliana*
* *Panthera schaubi* †
* *[[Harimau|Panthera tigris]]* (Harimau)
** *Panthera tigris altaica* (Harimau Siberia)
** *Panthera tigris amoyensis*
** *Panthera tigris balica* (Harimau Bali) †
** *Panthera tigris corbetti*
** *Panthera tigris jacksoni*
** *Panthera tigris sondaica* (Harimau Jawa) †
** *Panthera tigris sumatran* (Harimau Sumatra)
** *Panthera tigris tigris*
** *Panthera tigris trinilensis* †
** *Panthera tigris virgata* †
* *Panthera toscana* † (Singa Tuscany)
* *Panthera youngi* †

## Rujuakan
Yamoussoukro

**Yamoussoukro** adolah ibu kota nagara Pantai Gadiang nan talatak di barat lauik Abidjan. Pado hasia sensus tahun 2014, panduduaknyo bajumlah 212.670 jiwa, manjadiannyo kota tapadek ka limo di nagara tu. Iko marupokan pusek pamarentahan nagara.

Sijarah awal kota ko barupo sabuah kampuang nan diunyi dek suku asli Akoué nan diagiah namo N'Gokro. Pado abaik ka-19, Parancih datang manjajah, jo manjadian N'Gokro sabagai pusek pamarentahan kolonial pado tahun 1909. Parancih kamudian mangganti namonyo jo Yamoussoukro sabagai bantuak tarimo kasih ka Ratu Yamousso, surang pamimpin suku asli nan alah mayakinan panduduaknyo untuak indak baparang jo Parancih. Sasudah nagara mardeka, Yamoussoukro dijadian ibu kota nagara manggantian Abidjan pado Maret tahun 1983.

## Rujuakan
Kingston, Jamaika

**Kingston** adolah ibu kota jo kota tagadang nagara Jamaika nan talatak di pantai tenggara pulau. Kota ko marupokan kota babahaso Inggirih tagadang di selatan Amerika Sarikaik di Balahan Barat. Pado tahun 2011, panduduaknyo bajumlah 662.435 jiwa. Iko marupokan pusek pamarentahan, ekonomi jo budaya nagara.

Kingston didirian pado tanggal 22 Juli 1692, indak lamo sasudah gampo bumi ditahun nan samo nan maancuan Port Royal. Sabalum gampo bumi, Kingston masih barupo daerah batani. Urang nan salamaik dari gampo mandirian tenda pangungsian di sinan. Kota tu indak bakambang sampai Port Royal hancua baliak pado tahun 1703 akibaik kabakaran. Kamudian surveyor John Goffe marancang pambangunan kota jo tahun 1716 kota tu alah bakambang manjadi kota gadang jo pusek pardagangan Jamaika.

## Rujuakan